Loomalugude autor mõtles täiskasvanuile - Uudised - Tartu Postimees
Loomalugude autor mõtles täiskasvanuile
1. märts 2010, 13:30
Valeria Ränik andis veebruaris järje oma «Hundijuttudele ja karulugudele», mille esimene raamat tuli noorte ette aastal 2005. Teine raamat sobib autori meelest rohkem vanematele lugejatele.
Teises sama kujundusega raamatus on peaaegu kaks korda rohkem lehekülgi. Neile on trükitud paarsada metsloomafotot ning tõsielulugusid Lätist ja Leedust, Pärnumaalt ja Tveri oblastist. Kesksel kohal on metsloomade eest hoolitsejate kohati imelised kogemused.
«Kui selle raamatu eelmist osa sai mõningase mööndusega liigitada ka lasteraamatute hulka, siis teine osa ei ole kindlasti lasteraamat,» märgib autor järelsõnas. «Selles pole küll midagi, mida lapsed teada saada ei tohiks, kuid sõnapruuk on siin keerulisem, teemadering laiem ja on rohkem «teravaid» olukordi.» (TPM)
Valeria Ränik, «Hundi­­jutud ja karulood», Tartu, 2010, 200 lk.